San Cristòfoło el xe venerà come santo e martire da ła Cexa catołega e da ła cexa copta. El xe sta convertìo al cristianèximo dal vescovo de Antiochia Babila, e morto martorixà soto l'inperador Decio, inte el 250. De San Cristòfoło a se sa soło che cueło che conta łe fołe che łe parla de un òmo, par calchedun un xigante, che el faxea el traghetator so un fiume. El gera un òmo che el pareva inrabià e che el viveva da eło soło inte un bosco, andove che el gera el paron. El fiume, secondo ła łexenda el gera in Licia. Ła gran parte de łe fołe in Itàlia so San Cristòfoło łe se cata inte l'arco alpin. San Cristòfoło el xe sta senpre venerà come el patrono de cuełi che i ga a che far col trasporto, come barcariołi, pełegrini, fachini. El xe sta anca proclamà protetor dei autisti.